Ma nger tamawt di tmedyazt n Sliman Ɛazem aṭas n tenfaliyin i d-nufa sɛant tulmisin n yenzi, ama di talɣa neɣ deg unamek-nsent, seg wakken yessemres s waṭas inzan, yuɣal yesnulfay-d ayen icubban ɣur-sen, acku di tuget n tmedyazt-is, nettaf tafyirt neɣ snat win ara sent-yeslen ur izerr ara ma d ayen yellan yekkan d inzi neɣ ala, wisen kan ma ad d-uɣalen tenfaliyin-agi ɣer sdat ahat d inzan.